Sadržaj

[**1.** **Cilj dokumenta** 2](#_Toc2523905)

[**2.** **Opseg dokumenta** 2](#_Toc2523906)

[**3.** **Lična karta projekta** 2](#_Toc2523907)

[**4.** **Opis projekta** 2](#_Toc2523908)

[**5.** **Znanje i veštine potrebne za izradu projekta** 2](#_Toc2523909)

[**6.** **Cilj i motivacija tima** 3](#_Toc2523910)

[**7.** **Vođa tima** 3](#_Toc2523911)

[**8.** **Komunikacija** 3](#_Toc2523912)

[**9.** **Planiranje vremena** 3](#_Toc2523913)

**Predlog projekta**

# **Cilj dokumenta**

Cilj ovog dokumenta je definisanje projektnog zadataka i formiranje tima za razvoj web servisa za međugradski transport – Prevezi me.

# **Opseg dokumenta**

Dokument opisuje temu i osnovne karakteristike projekta, motivaciju i potrebna znanja za njegovu izradu, motivaciju i osobine članova tima, komunikaciju među njima i vreme potrebno za izradu projekta

# **Lična karta projekta**

* Naziv projekta: Prevezi me
* Naziv tima: RBP grupa
* Članovi tima: Radiša Marković (16187) [vođa tima], Petar Mićić (16232), Branko Simović (16326)
* Problem je: Krutost javnog prevoza u pogledu redova vožnji i cena
* Pogađa: svakog korisnika javnog prevoza u Srbiji
* Posledice su: primoravanje korisnika prevoza za prilagođavanje javnom prevozu, umesto da je obratno
* Uspešno rešenje će: dati veći izbor korisnicima pri donošenju odluke o transportu
* Proizvod je namenjen: uglavnom studentima, mada ga bilo ko može koristiti
* Tip aplikacije: pomoćno sredstvo za nalaženje alternativnih međugradskih prevoza
* Za razliku od krutosti javnog prevoza, koje su već navedene, naš program će umnogome olakšati planiranje putovanja u ekonomskom i vremenskom pogledu.

# **Opis projekta**

Potrebno je omogućiti pravljenje naloga preko kog bi se videle trenutne ponude vožnji i preko kog bi moglo da se potvrdi ili otkaže učešće u nekoj od njih, a takođe i mogućnost kreiranja sopstvene vožnje u kojoj korisnici ovog projekta mogu da pristupe ili kreiranje zahteva za vožnjom na željenoj liniji. U glavne karakteristike proizvoda spada: nenapadni korisnički interfejs koji sadrži sve potrebne informacije i omogućava prostu navigaciju između opcija ovog projekta, responsive dizajn koji je podesan za mobilnu upotrebu, i ažurnost.

# **Znanje i veštine potrebne za izradu projekta**

Veštine koje su potrebne za izradu ovog projekta uključuju: poznavanje prenosa podataka na relaciji klijent-server, asinhrona komunikacija sa serverom preko AJAX-a, rad sa bazom podataka (CRUD operacije), preslikavanje objektno orijentisanog modela u baze podataka i očuvanje relacija unutar modela, responsive dizajn stranice i njen nenametljiv izgled pomoću CSS-a.

Rizik koji ovaj projekat obuhvata je to što svaki član ovog tima ima sopstvene planove za učenje i izdvajanje vremena za izradu, a naravno najveći i najopasniji rizik je da ovaj projekat zauzme preveliki deo u našem dnevnom rasporedu, pa da zbog njega ne položimo nijedan ispit, i potencijalno obnovimo godinu u najgorem slučaju, što za posledicu vuče ponovnu izradu projekta sa svim ovim zahtevima.

# **Cilj i motivacija tima**

Pošto svaki član ovog tima ima mesto stalnog boravka koje nije u Nišu, glavni cilj je omogućiti što fleksibilniji i što bolji način prevoza kroz Republiku Srbiju koji nije ograničen već postojećim i već spomenutim ograničenjima javnog prevoza, jer shvatamo potrebu svakog građanina ove republike za jeftinijim i, najpre, pristupačnijim prevozom. Pored glavne motivacije za pristupačnim transportom, motivisani smo i željom da uspešno završimo projekat, jer je prvi veći i ozbiljniji projekat sa kojim smo se svi mi susreli, i takođe želimo da dokažemo sebi i ostalima da smo sposobni da realizujemo ovako nešto sa najminimalnijom mogućom pomoći od strane asistenata.

# **Vođa tima**

Iako su svi u ovom timu otprilike istih znanja, veština i kvaliteta, kao nominalni vođa tima je izabran Radiša Marković, zbog svojih veština komunikacije sa drugim ljudima, i zbog povremenih ispada energičnosti.

# **Komunikacija**

Članovi ovog tima su udaljeni jedan od drugog, pa se glavni način komunikacije tima svodi na grupne razgovore preko fejsbuka, i ličnih međusobnih konsultacija na nekom mestu, kada se za tim javi potreba.

# **Planiranje vremena**

Ne možemo dati fiksan broj sati koje ćemo izdvajati u toku nedelje za izradu projekta, ali trudićemo se da izdvajamo bar 2,5h svakog dana u tu svrhu. Članovi ekipe će potencijalno biti odsutni zbog raznih ličnih obaveza, bilo medicinske, administrativne, ili druge prirode.