Sadržaj

[Sadržaj 1](#_Toc3715652)

[1. Cilj dokumenta 3](#_Toc3715653)

[2. Opseg dokumenta 3](#_Toc3715654)

[3. Reference 3](#_Toc3715655)

[4. Pozicioniranje proizvoda 3](#_Toc3715656)

[4.1. Poslovne mogućnosti 3](#_Toc3715657)

[4.2. Postavka problema 3](#_Toc3715658)

[4.3. Postavka pozicije proizvoda 3](#_Toc3715659)

[5. Opis korisnika 4](#_Toc3715660)

[5.1. Opis potencijalnog tržista 4](#_Toc3715661)

[5.2. Profili korisnika 5](#_Toc3715662)

[5.3. Opis okruženja 5](#_Toc3715663)

[5.4. Osnovne potrebe korisnika 5](#_Toc3715664)

[5.5. Alternative i konkurencija 6](#_Toc3715665)

[6. Opis proizvoda 6](#_Toc3715666)

[6.1. Perspektiva proizvoda 6](#_Toc3715667)

[6.2. Pregled mogućnosti 7](#_Toc3715668)

[6.3. Pretpostavke i zavisnosti 7](#_Toc3715669)

[7. Funkcionalni zahtevi 7](#_Toc3715670)

[7.1. Registrovanje i prijavljivanje na sistem 7](#_Toc3715671)

[7.2. Objavljivanje i ažuriranje ponuda za prevoz 8](#_Toc3715672)

[7.3. Brisanje postavljenih ponuda i kreiranih naloga korisnika 8](#_Toc3715673)

[7.4. Prikaz objavljenih ponuda za prevoz i filtriranje 8](#_Toc3715674)

[7.5. Potvrđivanje prevoza 8](#_Toc3715675)

[7.6. Ocenjivanje korisnika 8](#_Toc3715676)

[8. Ograničenja 8](#_Toc3715677)

[9. Zahtevi u pogledu kvaliteta 9](#_Toc3715678)

[10. Prioritet funkcionalnosti 9](#_Toc3715679)

[11. Nefunkcionalni zahtevi 9](#_Toc3715680)

[11.1. Zahtevi u pogledu standardizacije 9](#_Toc3715681)

[11.2. Sistemski zahtevi 9](#_Toc3715682)

[11.3. Zahtevi u pogledu okruženja 9](#_Toc3715683)

[12. Dokumentacija 9](#_Toc3715684)

[12.1. Korisničko uputstvo 10](#_Toc3715685)

[12.2. Online uputstvo 10](#_Toc3715686)

[12.3. Uputstvo za instalaciju i konfigurisanje 10](#_Toc3715687)

[12.4. Pakovanje proizvoda 10](#_Toc3715688)

**Vizija sistema**

# Cilj dokumenta

Cilj ovog dokumenta je definisanje vizije sistema, detaljniji uvid u probleme i načine za njihovo uspešno rešavanje.

# Opseg dokumenta

Dokument uključuje sve poslovne mogućnosti projekta, probleme na koje nailazimo, opis korisnika i proizvoda, sve funkcionalne i nefunkcionalne zahteve i ograničenja projekta -- Prevezi me.

# Reference

Spisak korišćene literature:

1. Prevezi me - Predlog projekta,03.03.2019, RBP grupa

# Pozicioniranje proizvoda

## Poslovne mogućnosti

RBP grupa ima za plan da predstavi jedinstvenu Web aplikaciju, širokog spektra mogućnosti za ciljane korisnike, koja će uvesti nove mogućnosti u svakodnevnicu coveka. Aplikacija “Prevezi me” ce omogućiti ekonomičniji i fleksibilniji tip prevoza do odgovarajućeg odredišta pored već postojećeg javnog prevoza i time biti uvek barem jedan korak ispred. Aplikacija će pored svoje perspektive i efikasnosti, biti bazirana na veoma jednostavnom sistemu i uz preglednost pružiti dostupnost i prilagodljivost za različite korisnike.

## Postavka problema

|  |  |
| --- | --- |
| *Problem je* | identifikovan u javnom prevozu |
| *Pogađa* | Pre svega studente, ali takođe i korisnike bilo kog uzrasta ili zanimanja |
| *Posledice su* | Nepristupačnost, bilo lokacijska ili ekonomska |
| *Uspešno rešenje će* | Obezbediti ekonomičniji tip prevoza do željenog odredišta i otkloniti probleme vezane za planiranje vremena(fleksibilnost) |

## Postavka pozicije proizvoda

|  |  |
| --- | --- |
| *Proizvod je namenjen* | Pre svega studentima, a nakon toga i svim ljudima kojima je potreban fleksibilniji prevoz i koji ne žele da se ograničavaju na usluge javnog saobraćaja. |
| *Koji* | Mogu da se nađu u situaciji da zbog obaveza na fakultetu budu ograničeni i nemaju mogućnost za efikasno planiranje vremena i prevoz iz rodnog mesta u mesto u kome studiraju. |
| *Proizvod je* | Web aplikacija |
| *Koja* | Omogućava unos podataka od strane korisnika koji je sebe identifikovao kao vozača, otpremanje tih podataka u bazu podataka i prikaz istih u vidu tabele koja je dostupna korisnicima, koji sebe identifikuju kao putnika, za izbor odgovarajućeg prevoza koji zadovoljava njihove uslove. |
| *Za razliku od* | postojećih Web aplikacija koje ne ciljaju iste probleme kao aplikacije RBP grupe |
| *Naš proizvod će* | Biti jedinstven na tržištu i time uvesti nove mogućnosti u svakodnevnicu čoveka |

# Opis korisnika

Postoje tri tipa korisnika:

1. Standardni korisnik(vozač, putnik)
2. Posetilac(guest)
3. Administrator

## Opis potencijalnog tržista

Ciljani korisnici su pre svega pojedinci koji poseduju računar ili mobilni telefon za pristup aplikaciji “Prevezi me”.

Inicijalna verzija aplikacije RBP grupe je pre svega u svrhu kursa Softversko inženjerstvo, a namenjena je studentima, a zatim i osobama kojima je potreban fleksibilniji prevoz na željenu destinaciju na teritoriji Srbije. Ukoliko se ukaže interesovanje, aplikacija se može prosiriti i na susedne države, što će sa sobom nositi nova ažuriranja i podršku za više jezika. Posebna pažnja će biti obraćena na izdvajanje grafičkog prikaza aplikacije od njene funkcionalnosti.

Dizajn aplikacije će biti što je moguće više zasnovan na podacima koji se čuvaju u bazi podataka što će omogućiti jednostavne modifikacije nakon gotovog sistema.

## Profili korisnika

**Administrator:**

*Administrator je zadužen za konfigurisanje i održavanje aplikacije.*

*Administratori aplikacije “Prevezi me” će biti članovi tima RBP grupe, zbog najboljeg uvida u funkcionisanje aplikacije, a takođe i zbog potrebnog nivoa znanja za rad na računaru.*

*Administrator će imati pristup svim funkcijama aplikacije i bice mu omogucena manipulacija bazom podataka, u smislu, suspendovanja onih korisnika koji zloupotrebljavaju sistem.*

**Posetilac:**

*Posetilac aplikacije “Prevezi me” će biti u mogućnosti da vidi podatke dostupnih vozača(korisnika) u obliku tabele, ali neće imati opcije standardnih korisnika aplikacije(vozača, putnika). Neće moći da doda vožnju u bazu podataka(popuni formu za vožnju) jer je ta opcija namenjena standardnom korisniku tipa vozač, niti će moći da izabere (čekira) određenu vožnju, jer je ta opcija namenjena standardnom korisniku tipa putnik.*

*Posetioci aplikacije “Prevezi me” će biti zainteresovani članovi društva(uglavnom studenti) koji će želeti da dobiju više informacija o aplikaciji (kako funkcioniše, politiku aplikacije…).*

**Standardni korisnik(vozač,putnik):**

*Standardni korisnici aplikacije “Prevezi me” će biti osobe koji imaju otvoren nalog u sistemu. Nakon registrovanja i uvida u dostupne podatke, imaće mogućnost da selektuju određenu vožnju koja odgovara njihovim potrebama, time šalju automatsku poruku standardnom korisniku koji je vožnju postavio, da žele da budu deo vožnje i samim tim podele novac, ovaj tip korisnika sebe identifikuje kao putnika. Takođe standardni korisnici će imati mogućnost da kliknu dugme “Postavi vožnju” i popune formu sa odgovarajućim pitanjima o vožnji, klikom na dugme “Postavi” , podaci prethodno popunjene forme ulaze u bazu podataka i postaju vidljivi u tabelici dostupnoj svim standardnim korisnicima, ovaj tip korisnika sebe identifikuje kao vozač i nece imati mogucnost da se identifikuje kao putnik u istom vremenskom periodu za kada je njegova vožnja/e postavljena.*

*Standardni korisnici aplikacije “Prevezi me” će pre svega, ciljano, biti studenti kojima je mesto stalnog prebivališta udaljeno od mesta studiranja, a zatim i ljudi kojima je potreban fleksibilan prevoz.*

## Opis okruženja

Korisnici sistema pristupaju sistemu preko Web-a što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika su oučene prilikom timske debate o projektu, i u njih spada:

**1. Ograničenja u pogledu fiksnog reda vožnje javnog prevoza**. Javni prevoz je dobar jer je pristupačan skoro svima, i kao takav nije realno očekivati da se prilagođava pojedincu i njegovom slobodnom vremenu. Međutim čest je slučaj da ne postoje određene rute u redu vožnje, ili da su loše vremenski raspoređene, što dovodi do situacije da poslednja linija polazi isuviše rano ili isuviše kasno.

1. **Neažurnost linija.** U Srbiji, u trenutku pisanja ovog dokumenta, redovi vožnje još uvek traje prenos redova vožnji iz papirnog u elektronski format, a čest je slučaj da je postojeći elektronski format nevažeći, jer je ažuriranje informacija u najmanju ruku minimalno. To dovodi do situacija da putnik ode na stanicu, da bi na licu mesta saznao da linija koju je video na sajtu stanice ne saobraća već neko izvesno vreme.
2. **Raspolaganje vremenom po ličnom nahođenju.** Potrebno je omogućiti putnicima slobodu izbora i planiranja vremena putovanja približno onoj koju ima svako ko poseduje svoj automobil, drugim rečima slobodu da preveze nekog, i da bude prevezen po svojoj volji.

## Alternative i konkurencija

Alternative javnom prevozu već postoje u vidu servisa nalik na Uber, CarGo i slično, međutim, u trenutku pisanja dokumenta, ti servisi još uvek nisu toliko rasprostranjeni u Srbiji, pa javni prevoz još uvek dominira kao sredstvo masovnog transporta. Naravno, moglo bi se reći da je i putovanje autostopom vid konkurencije, međutim tu se javljaju drugi problemi u pogledu verovatnoće da će neko prihvatiti stopera, a naravno i prirode vozača (može Vas voziti neko sa dosijeom i slično).

# Opis proizvoda

U ovom delu se razmatraju osnovne mogućnosti Prevezi me servisa, kontekst u kome sistem treba da funkcioniše i njegova konfiguracija.

## Perspektiva proizvoda

Prevezi me servis biće zasnovan na klijent/server arhitekturi Web aplikacija, gde će serverski deo izvršavati u kontekstu Web servera na personalnom računaru koji je za to namenjen. Pri izboru tehnologije potrebno je voditi računa da sistem može raditi i na Linux i na Windows platformi. Serverske komponente će komunicirati sa DBMS-om koji se nalazi na istoj mašini.

Klijentski deo sistema se izvršava na personalnim računarima, u okviru Web čitača koji se sa Web serverom povezuje preko interneta. Ne postoji potreba za posebnom instalacijom klijenta, ali je potrebno voditi računa o kompatibilnosti sistema sa različitim tipovima Web čitača.

**Prevezi me**

**servis**

**Prevezi me**

Administrator

Prijavljeni korisnik

Posetilac

**DBMS**

*Kontekst sistema projekta Prevezi-me*

**PC**

Web čitač

**Web server**

Prevezi me – web aplikacija

Prevezi me – baza podataka

*Pregled sistema Prevezi-me*

internet

## Pregled mogućnosti

Tabela koja je ovde prikazana identifikuje osnovne mogućnosti Prevezi-me servisa u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u sledećem odeljku ovog dokumenta.

|  |  |
| --- | --- |
| **Prednosti** | **Funkcionalnosti** |
| Prikaz svih vožnji i zahteva za vožnjom na jednom mestu | Prikaz i pretraga aktuelnih ponuda i zahteva za vožnjama u realnom vremenu  Mogućnost filtriranja zahteva po destinaciji |
| Doslednost prikazanih podataka | U svakom trenutku se vide trenutni raspoloživi zahtevi |
| Jednostavna aktualizacija podataka sa bilo koje lokacije | Mogućnost aktualizacije podataka sa bilo koje lokacije putem uređaja koji ima internet konekciju |

## Pretpostavke i zavisnosti

Prevezi-me sistem je, kao Web aplikacija, zavistan od sledećih stvari:

* Podrška Web servera za izabrani skriptni jezik
* Podrška za skriptni jezik za Linux, Windows i MacOS platformu
* Mogućnost povezivanja sa DBMS-om preko skriptnih jezika
* Podrška DBMS-a za Windows, Linux i MacOS platformu
* *Funkcionalnosti Web čitača koje korisnici koriste za pristupanju ovom servisu*

# Funkcionalni zahtevi

U ovom odeljku su definisane funkcionalnosti Prevezi Me aplikacije. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Registrovanje i prijavljivanje na sistem

Za korisnike se mora obezbetiti način registrovanja na sistem. Za registraciju je neophodno navesti:

- Ime i prezime

- E-mail adresu

- Broj telefona

- Lozinku za prijavu na sistem

- Godina rodjenja

- Godine iskustva

- Korisnicko ime

Registrovanim korisnicima i administratorima će se obezbediti način prijave na sistem pomoću korisnickog imena i lozinke. Sistem će korisnicima obezbediti funkcionalnost promene lozinke, godina iskustva, broja telefona i email.

Neregistrovani korisnici neće imati pristup funkcionalnostima aplikacije niti bilo kojim podacima iz baze sistema.

## Objavljivanje i ažuriranje ponuda za prevoz

Registrovani korisnici će imati mogućnost da postave podatke o svom predstojećem putovanju, kao i mogućnost ažuriranja ponuda koje su već postavili.

## Brisanje postavljenih ponuda i kreiranih naloga korisnika

Administratori će imati mogućnost brisanja postavljenih ponuda za prevoz ili korisničkih naloga.

## Prikaz objavljenih ponuda za prevoz i filtriranje

Registrovani korisnici će imati mogućnost da vide listu trenutno aktuelnih ponudi za prevoz koju će moći da filtriraju po različitim kriterijumima.

## Potvrđivanje prevoza

Nakon nalaženja odgovarajuće ponude za prevoz korisnik će moći da kroz interfejs aplikacije potvrdi svoju odluku da želi da se prijavi za taj prevoz.

## Ocenjivanje korisnika

Korisnici će imati mogućnost davanja ocena drugim korsinicima. Ocena korisnika će biti javno dostupna na stranici njegovog korisničkog naloga.

# Ograničenja

Kao dopuna pretpostavki i zavisnosti definisanih u odeljku 6, Prevezi me servis će biti razvijan pod sledećim ograničenjima:

* Ovaj servis neće zahtevati nabavljanje novog hardvera.
* Servis će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

* Dostupnost: Sistem će biti dostupan 24 časa dnevno, 7 dana u nedelji.
* Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.
* Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

1. Registrovanje i prijavljivanje na sistem
2. Objavljivanje i ažuriranje ponuda za prevoz
3. Brisanje postavljenih ponuda i kreiranih naloga korisnika
4. Prikaz objavljenih ponuda za prevoz i filtriranje
5. Potvrđivanje prevoza
6. Ocenjivanje korisnika

# Nefunkcionalni zahtevi

## Zahtevi u pogledu standardizacije

Nema posebnih zahteva u pogledu standardizacije.

## Sistemski zahtevi

Sistem će biti realizovan korišćenjem PHP skripti, dok će se kao DBMS koristiti MySQL.

Korisnički interfejs web aplikacije mora da bude optimizovan za sledeći web browser engine softver:

- Blink (Google Chrome, Opera)

- Gecko (Mozilla Firefox)

- EdgeHTML, Chakra (Microsoft Edge)

- Webkit (Safari)

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za projekat Prevezi me.

## Korisničko uputstvo

Sistem će biti intuitivan za korišćenje i posedovace korisničko uputstvo u elektronskom obliku.

## Online uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka
* Uputstvo za konfigurisanje portala

## Pakovanje proizvoda

*Proizvod ne zahteva posebno pakovanje jer nije namenjen širokom tržištu.*